CELEX: C2006/178/32
Language: et
Date: 2006-07-29 00:00:00
Title: Kohtuasi C-215/06:  11. mail 2006.  esitatud hagi — Euroopa Ühenduste Komisjon  versus  Iirimaa

29.7.2006   
            
            
               ET
            
            
               Euroopa Liidu Teataja
            
            
               C 178/20
            
         11. mail 2006. esitatud hagi — Euroopa Ühenduste Komisjon 
         versus
       Iirimaa
   (Kohtuasi C-215/06)
   (2006/C 178/32)
   Kohtumenetluse keel: inglise
   Pooled
   
      Hageja: Euroopa Ühenduste Komisjon (esindajad: D. Recchia ja D. Lawunmi)
   
      Kostja: Iirimaa
   Hageja nõuded
   
               —
            
            
               uvastada, et kuna Iirimaa ei ole võtnud kõiki vajalikke meetmeid tagamaks, et direktiivi 85/337/EMÜ, teatavate riiklike ja eraprojektide keskkonnamõju hindamise kohta (1), nii enne kui pärast direktiiviga 97/11/EÜ (2) muutmist, kohaldamisalas olevate projektide suhtes oleks enne projektide täielikku või osalist elluviimist, esiteks kaalutud, kas on vaja viia läbi keskkonnamõju hindamine, ning teiseks oleks nende suhtes läbi viidud keskkonnamõju hindamine kooskõlas direktiivi 85/337/EMÜ artiklitega 5-10, kui on tõenäoline, et projekt võib keskkonda oluliselt mõjutada oma laadi, mahu või asukoha tõttu, siis on ta rikkunud direktiivi 85/337/EMÜ, artiklitest 2, 4 ja 5-10 tulenevaid kohustusi, ning
            
         
               —
            
            
               et kuna Iirimaa ei ole võtnud kõiki vajalikke meetmeid tagamaks, et enne teostuslubade andmist tuuleparkide arendamiseks ja sellega seotud töödeks Galway krahvkonnas asuvas Derrybrien'is, oleks läbi viidud keskkonnamõju hindamine kooskõlas direktiivi 85/337/EMÜ artiklitega 5-10, siis on ta rikkunud direktiivi 85/337/EMÜ artiklitest 2, 4 ja 5-10 tulenevaid kohustusi;
            
         
               —
            
            
               mõista kohtukulud välja Iirimaalt.
            
         Väited ja peamised argumendid
   Komisjon väidab, et Iirimaa on rakendanud nõukogu direktiivi 85/337/EMÜ (edaspidi “keskkonnamõju hindamise direktiiv”) puudulikult järgmistel põhjustel:
   Iirimaa ei ole võtnud meetmeid tagamaks, et kooskõlas keskonnamõju hindamise direktiivi artikli 2 lõikega 1 hinnatakse, kas plaanitud töödel võib olla oluline keskkonnamõju. Iirimaa õigusaktid ei näe ette, et neid mõjusid tuleb hinnata kooskõlas direktiivi artiklitega 5-10.
   Iirimaal kehtiv kord, mis võimaldab taotleda ehitusluba alles siis, kui arendus on ilma loata juba tervikuna või osaliselt ellu viidud, õõnestab keskkonnamõju hindamise direktiivi ennetavaid eesmärke.
   Iirimaal kehtiv järelevalve regulatsioon ei taga keskkonnamõju hindamise direktiivi tõhusat kohaldamist. Seega on Iirimaa rikkunud oma üldist lepingu artiklist 249 tulenevat kohustust tagada direktiivi tõhus kohaldamine.
   Seoses Galway krahvkonnas Derrybrien'is asuva tuulepargi keskkonnamõju hindamisega on esinenud rida konkreetseid puudujääke, mistõttu on tegemist direktiivi ilmse rikkumisega.
   
      (1)  EÜT L 175, lk 40; ELT eriväljaanne 15/01, lk 248.
   
      (2)  EÜT L 73, lk 5; ELT eriväljaanne 15/03, lk 151.